stanford-oval/wikipedia huggingface dataset:
Jaakko Teitti
Ura

Turun piispa Martti Skytte lähetti Teitin 1540-luvun lopussa Saksaan opiskelemaan. Teitti päätyi Ruotsin kuningas Kustaa Vaasan palvelukseen, ja 1550-luvun lopussa hän muutti Tukholmaan asumaan, jossa hän hoiti erilaisia tehtäviä, kuten toimi Kustaa Vaasan jälkeen hallinneen Eerik XIV:n Kuninkaan lautakunnan jäsenenä, siihen saakka, kunnes Juhana III nousi Ruotsin kuninkaaksi. Teitti laati vuosina 1555–1557 valitusluettelon aatelin väärinkäytöksistä. Valitusluettelo on historiallisesti arvokas lähde, ja se julkaistiin vuonna 1894. Teitti oli hankkinut Tukholmasta vaimonsa Elin Larsintyttären saaman perinnön turvin arvokkaan talon.
Teitin elämä muuttui huomattavasti, kun Eerik XIV syöstiin vallasta vuonna 1568. Teitti oli ollut vuonna 1563 tuomitsemassa Juhana III:ta, jonka vuoksi Teitti joutui epäsuosioon ja istui lyhyen aikaa vankeudessakin. Vapauduttuaan Teitti ei jäänyt Tukholmaan, vaan Juhana III määräsi hänet muuttamaan Turun linnaläänin alueella joko Turkuun, Raumalle tai Poriin. Teitti toimi vuosina 1582–1588 Turun kaupunginsihteerinä. Toisen lähteen mukaan Teitti olisi aloittanut sihteerinä jo vuonna 1581. Lopun elämäänsä hän oli kuitenkin eräänlaisessa kotiarestissa.
Yksityiselämä

Teitin puoliso oli Elin Larsintytär. Pariskunnalla oli kolme lasta, Karin, Anders ja Malin. Kaikki lapset kuolivat vuosina 1571–1572. Vuodesta 1577 eteenpäin pariskunta asui erillään Jaakko Teitin uskottomuuden vuoksi. Pariskunta ei hakenut eroa tuomiokapitulilta. Teitti kuoli vuonna 1588 ruttoon Turussa. Toisen lähteen mukaan Teitti kuoli vuonna 1596.
Jaakko Suominen

Jaakko Suominen (s. 1973) on suomalainen kulttuurihistorioitsija, joka toimii digitaalisen kulttuurin professorina Turun yliopistossa. Hän väitteli filosofian tohtoriksi kulttuurihistoriasta Turun yliopistossa vuonna 2003. Hän on toiminut myös Turun yliopiston humanistisen tiedekunnan dekaanina.
Julkaisut

Petri Saarikoski, Jaakko Suominen ja Hannu Nieminen (toim.): Uusi media ja arkielämä: Kirjoituksia uuden ajan kulttuurista. Turun yliopisto 1999.
Jaakko Suominen: Sähköaivo sinuiksi, tietokone tutuksi: tietotekniikan kulttuurihistoriaa. Jyväskylän yliopisto 2000. Saatavilla internetissä
Jaakko Suominen: Koneen kokemus: tietoteknistyvä kulttuuri modernisoituvassa Suomessa 1920-luvulta 1970-luvulle (väitöskirja). Vastapaino 2003.
Jari Multisilta, Anita Seppä ja Jaakko Suominen (toim.): Käyttäjäyhteisöt ja tuotekonseptit: tutkimuksia ihmiskeskeisestä teknologiasta ja visuaalisuudesta. Turun yliopisto 2007. Saatavilla internetissä
Jaakko Suominen, Sari Östman, Petri Saarikoski ja Riikka Turtiainen: Funetista Facebookiin: Internetin kulttuurihistoria. Gaudeamus 2009.
Jari Multisilta, Marjo Mäenpää ja Jaakko Suominen (toim.): Yhdessä ja liikkeellä: Mobiili sosiaalinen media. Aalto-yliopisto, Tampereen teknillinen yliopisto ja Turun yliopisto 2010. Saatavilla internetissä
Jaakko Suominen, Sari Östman, Petri Saarikoski ja Riikka Turtiainen: Sosiaalisen median lyhyt historia. Gaudeamus 2015.
Jaakko Suominen, Petri Saarikoski ja Elina Vaahensalo: Digitaalisia kohtaamisia: Verkkokeskustelut BBS-purkeista sosiaaliseen mediaan. Gaudeamus 2019.
Aiheesta muualla

ORCID
ResearchGate
Google Scholar
Human. :II: Nature.

| Human>  :II: Nature. Nightwish |
| --- | --- | --- |

Studioalbumin tiedot
 Äänitetty : elo–lokakuu 2019
 Julkaistu: 10. huhtikuuta 2020
 Tuottaja(t): Tuomas Holopainen, Tero Kinnunen, Mikko Karmila
 Levy-yhtiö: Nuclear Blast
Listasijoitukset
  Suomen virallinen lista: 1.
Nightwishin muut studioalbumit
| Decades 2018 | Human. :II: Nature. 2020 | Yesterwynde 2024 |
Singlet albumilta Human. :II: Nature.
 ”Noise” Julkaistu: 7. helmikuuta 2020  ”Harvest” Julkaistu: 6. maaliskuuta 2020
Human. :II: Nature. (tyyliteltynä HVMAN. :||: NATVRE., lausuttuna ”human nature”) on suomalaisen metalliyhtye Nightwishin yhdeksäs studioalbumi, joka julkaistiin 10. huhtikuuta 2020. Se on tupla-albumi, jonka ensimmäisellä levyllä on yhdeksän kappaletta, ja toisella kahdeksaan osaan jaettu yksi instrumentaalinen kokonaisuus.
Nightwish sai ensimmäisenä yhtyeenä koskaan luvan kuvata Lontoon Natural History Museumissa.
Albumista julkaistiin 18. marraskuuta 2022 rajoitettu painos, joka sisältää blu-rayn yhtyeen  Virtual Live Show From The Islanders Arms -striimikeikasta.
Tuotanto

Albumi on äänitetty edellisen Endless Forms Most Beautifulin (2015) tapaan Röskössä Kiteellä. Lisäksi äänityksiä on tehty Finnvoxilla, Petraxilla sekä Troy Donockleyn kotistudiolla. Albumin miksauksesta ovat vastanneet Mikko Karmila, Tuomas Holopainen ja Tero Kinnunen. Masteroinnista on vastannut Mika Jussila.
Holopainen on kertonut, että Endless Forms Most Beautifulin jälkeen hän tunsi olevansa tyhjiössä kerrottuaan tarinat, joita Nightwishillä on kerrottavana: "I'm not sure if there are any more stories for Nightwish to tell.". Aurin levyn valmistumisen jälkeen "tulvaportit uusien kappaleiden kirjoittamiseen avautuivat". Holopaisen mielestä edellisellä Nightwish-albumilla orkesterin käyttö vietiin maksimiinsa ja että se on olennainen osa yhtyettä ja sen äänimaailmaa, mutta halusi etsiä uusia tapoja sen käyttämiseen jotta se ei kuulosta samalta kuin ennen. Albumin sanoituksissa on yhteinen teema, joka kytkee yhteen kaikki albumin kappaleet.
"Shoemaker" on kirjoitettu Eugene Shoemakerin muistolle. Kappaleessa "Shoemaker" on puhuttu osuus, jossa on Johanna Kurkelan lausuma Shakespeare-lainaus. Kurkelan puheen piti olla vain ohjenuora, mutta käytettiin sellaisenaan.
"Harvest" sisältää kelttiläisiä vaikutteita ja kertoo elämän, ihmiskunnan ja luonnon symbioosista.
Kappale "Procession" kertoo toivosta ja transhumanismista ja siinä puhuvat ovat post-ihmisiä.
Albumin toinen levy All the Works of Nature Which Adorn the World on orkestraalista musiikkia kahdeksassa osassa, jonka puhutut osuudet esittää näyttelijä Geraldine James. Toisen levyn esittäjä on London Session Orchestra. Kuoron ja orkesterin sovitukset on tehnyt Pip Williams.
Kahdeksannessa osassa "Ad Astra" kuullaan lainaus Carl Saganin teoksesta Pale Blue Dot: A Vision of the Human Future in Space (1994).
Kappaleet

| Levy 1 |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | ”Music” | 7.23 |  |  |  |  |  |  |  |
| 2. | ”Noise” | 5.40 |  |  |  |  |  |  |  |
| 3. | ”Shoemaker” | 5.19 |  |  |  |  |  |  |  |
| 4. | ”Harvest” | 5.14 |  |  |  |  |  |  |  |
| 5. | ”Pan” | 5.18 |  |  |  |  |  |  |  |
| 6. | ”How’s the Heart?” | 5.02 |  |  |  |  |  |  |  |
| 7. | ”Procession” | 5.32 |  |  |  |  |  |  |  |
| 8. | ”Tribal” | 3.57 |  |  |  |  |  |  |  |
| 9. | ”Endlessness” | 7.12 |  |  |  |  |  |  |  |
| Levy 2: All the Works of Nature Which Adorn the World |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | ”All the Works of Nature Which Adorn the World” ”I. Vista”  ”II. The Blue”  ”III. The Green”  ”IV. Moors”  ”V. Aurorae”  ”VI. Quiet as the Snow”  ”VII. Anthropocene” (incl. ”Hurrian Hymn to Nikkal”)  ”VIII. Ad Astra” | 30.58 |  |  |  |  |  |  |  |
| Blu-ray: Virtual Live Show From The Islanders Arms 2021 |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Intro | 1.46 |  |  |  |  |  |  |  |
| 2. | Noise | 5.15 |  |  |  |  |  |  |  |
| 3. | Planet Hell | 4.40 |  |  |  |  |  |  |  |
| 4. | Alpenglow | 4.43 |  |  |  |  |  |  |  |
| 5. | Élan | 4.21 |  |  |  |  |  |  |  |
| 6. | Storytime | 5.35 |  |  |  |  |  |  |  |
| 7. | How's the Heart? | 4.53 |  |  |  |  |  |  |  |
| 8. | Harvest | 5.31 |  |  |  |  |  |  |  |
| 9. | Dark Chest of Wonders | 4.23 |  |  |  |  |  |  |  |
| 10. | I Want My Tears Back | 5.24 |  |  |  |  |  |  |  |
| 11. | Ever Dream | 4.47 |  |  |  |  |  |  |  |
| 12. | Nemo | 5.23 |  |  |  |  |  |  |  |
| 13. | Sleeping Sun | 4.25 |  |  |  |  |  |  |  |
| 14. | Pan | 5.17 |  |  |  |  |  |  |  |
| 15. | Last Ride of the Day | 4.44 |  |  |  |  |  |  |  |
| 16. | Ghost Love Score | 10.30 |  |  |  |  |  |  |  |
| 17. | The Greatest Show on Earth | 16.41 |  |  |  |  |  |  |  |
| 18. | All the Works of Nature Which Adorn the World: VIII. Ad Astra | 3.36 |  |  |  |  |  |  |  |
Kokoonpano

Kokoonpano:
Floor Jansen – laulu
Emppu Vuorinen – kitarat
Marko Hietala – basso, laulu, akustiset kitarat
Kai Hahto – rummut, perkussiot
Tuomas Holopainen – koskettimet
Troy Donockley – säkkipillit, bassohuilu, busuki, bodhràn, aerofonit, avaruuskitarat, laulu
Lisäksi:
James Shearman (orkesterin johtaja, kuoronjohtaja)
The Pale Blue Orchestra (orkesteri)
Metro Voices (kuoro)
Johanna Kurkela (puhe)
Geraldine James (puhe)
Vastaanotto

Holopaista on kutsuttu nykyaikaiseksi impressionistiksi ja albumia on kutsuttu yhtyeen progressiivisimmaksi.
"Noise" on ehkä albumin koukuttavimpia kappaleita.
Kelttiläiset vaikutteet ovat kuultavissa kappaleessa "Harvest" ja kappaleen päälaulaja on Troy Donockley.
"Pan" on yksi levyn raskaammista kappaleista, jossa on blast beat -rytmiä sekä kaunis pianomelodia sekä Floor Jansenin laulu.
"How's The Heart?" on albumin helpommin lähestyttäviä kappaleita.
"Procession" on hidastempoinen hautajaismarssi ihmiskunnan hautaan: kappaleessa on minimaalinen tunteellinen melodia, jossa Floor Jansenin laulu keskipisteessä. "Procession" on liikuttavimpia ja kärkevimpiä kappaleita joita Nightwish on tehnyt.
"Endlessness" on hidastempoinen kappale, joka lähestyy doom metalia. Marko Hietalan laulu kuulostaa kappaleessa paremmalta kuin koskaan.
"All the Works of Nature Which Adorn the World" on osiin jaettu puolituntinen kappale, joka tuntuu yhdeltä raidalta.
Albumia kuvataan hyvin erilaiseksi Nightwishin aiemmasta tuotannosta ja vaikka reseptissä on tuttuja ainesosia tunnelma on erilainen.
Kaupallinen menestys

Albumi nousi ensimmäisellä listaviikollaan 16/2020 Suomen virallisen albumilistan ykköseksi.
Arvostelut

Imperiumi: 9½/10
Inferno:
Soundi:
v2.fi:
Aiheesta muualla

Human. :II: Nature. Discogsissa. (englanniksi)
Albumi Human. :II: Nature. Encyclopaedia Metallum -sivustolla (englanniksi)
Hans Gerschwiler

| Hans Gerschwiler |
| --- | --- |
 Barbara Ann Scott ja Hans Gerschwiler vuonna 1948
Henkilötiedot
Syntynyt: 20. kesäkuuta 1920 Sveitsi
Kuollut: 27. syyskuuta 2017 (97 vuotta) Pinehurst, Pohjois-Carolina, Yhdysvallat
Kansalaisuus:   Sveitsi
Hans Gerschwiler (20. kesäkuuta 1920 – 27. syyskuuta 2017 Pinehurst, Pohjois-Carolina, Yhdysvallat) oli sveitsiläinen taitoluistelija. Hän sijoittui viidenneksi EM-kilpailuissa 1939, mutta piti pakon edestä taukoa toisen maailmansodan aikana.
Gerschwiler oli vuonna 1947 taitoluistelun miesten maailmanmestari ja Euroopan-mestari. Vuonna 1948 hän voitti hopeaa St. Moritzin talviolympialaisissa Sveitsissä, maailmanmestaruuskilpailuissa ja Euroopan-mestaruuskilpailuissa. Kummallakin kerralla hänen edelleen ylsi vain Dick Button.
Kuuluisimpiin lukeutuva taitoluisteluvalmentaja Arnold Gerschwiler oli Hans Gerschwilerin setä.
Gerschwiler oli ainoa taitoluistelun maailmanmestaruuden voittanut sveitsiläinen mies ennen Stéphane Lambielia 2005.
Aiheesta muualla

Kuvia tai muita tiedostoja aiheesta Hans Gerschwiler Wikimedia Commonsissa
Taitoluistelun maailmanmestaruuden voittaneet miehet
Miesten yksinluistelun Euroopan-mestarit
Jaakko Talaskivi

Risto Jaakko Sakari ”Jakkuli” Talaskivi (24. toukokuuta 1945 Helsinki – 8. maaliskuuta 1998 Helsinki) oli suomalainen näyttelijä. Hän teki myös useita lyhytelokuvia. Hänen ainoa pitkän elokuvan ohjaustyönsä Herra Huu – jestapa jepulis, penikat sipuliks (1973) sai parhaan lastenelokuvan Jussi -palkinnon.
Talaskivi ohjasi ja käsikirjoitti useita Finlandia-katsauksia. Hän työskenteli myös kuvaajana, leikkaajana, järjestäjänä ja tuotantopäällikkönä, sekä esiintyi Spede Pasasen elokuvissa, muun muassa elokuvissa Jussi Pussi ja Hirttämättömät. Talaskivi kuoli sairauskohtaukseen 52-vuotiaana. Talaskiven tuhkat on siroteltu Hietaniemen hautausmaan uurnalehdon muistolehtoon.
Jaakko Talaskiven äiti Paula Talaskivi oli suomalainen kriitikko.
Filmografiaa

Kihlaus (1955) – näyttelijä
Nuoruus vauhdissa (1961) – näyttelijä
Tunteita (1966) – ohjaaja, leikkaaja, äänitys, kuvaus
Kesyttömät veljekset (1969) – näyttelijä
Naisenkuvia (1970) – näyttelijä
Jussi Pussi (1970) – näyttelijä
Hirttämättömät (1971) – näyttelijä, kuvausassistentti
Perkele! Kuvia Suomesta (1971) – yksi ohjaajista ja leikkaajista
Herra Huu – jestapa jepulis, penikat sipuliks (1973) – ohjaaja, käsikirjoittaja, leikkaaja
Rakastunut rampa (1975) – järjestäjä
Arvottomat (1982) – tuotantopäällikkö
Ariel (1988) – näyttelijä, tuotantopäällikkö
Papukaijamies (1992) – tuotantopäällikkö
Aapo (1994) – näyttelijä
Kauas pilvet karkaavat (1996) – kuvauspäällikkö
Juha (1999) – näyttelijä
Aiheesta muualla

Jaakko Talaskivi Elonetissä.
Hanna Lehti-Eklund

Hanna Maria Lehti-Eklund (s. 18. lokakuuta 1957 Helsinki) on Helsingin yliopiston pohjoismaisten kielten professori vuodesta 2005 alkaen. Hänet on valittu Suomalaisen Tiedeakatemian jäseneksi 2016.
Lehti-Eklund valmistui filosofian kandidaatiksi 1981 ja filosofian tohtoriksi 1990 Helsingin yliopistosta pohjoismaisten kielten alalta tutkimuksella Från adverb till markör i text : studier i semantisk-syntaktisk utveckling i äldre svenska. Hän on Suomen kielen, suomalais-ugrilaisten ja pohjoismaisten kielten ja kirjallisuuksien laitoksen johtaja 2014–2017.
Aiheesta muualla

Hanna Lehti-Eklundin cv (Arkistoitu – Internet Archive)
Harmaakveekarimatkija

| Harmaakveekarimatkija |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Matkijat Mimidae
Suku::  Kveekarimatkijat Cinclocerthia
Laji::  gutturalis
Kaksiosainen nimi
 Cinclocerthia gutturalis  (Lafresnaye, 1843)  
Katso myös
   Harmaakveekarimatkija Wikispeciesissä   Harmaakveekarimatkija Commonsissa 
Infobox OKNimi-testi OKIUCN-testi OK: 
Harmaakveekarimatkija (Cinclocerthia gutturalis) on matkijoiden heimoon kuuluva varpuslintu.
Levinneisyys

Harmaakveekarimatkijaa tavataan Martiniquella ja Saint Lucialla. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi.
Homo rhodesiensis

| Homo rhodesiensis |
| --- | --- |
 Kopio pääkallon fossiilista
 Pleistoseeni 
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kädelliset Primates
Yläheimo::  Ihmisapinat Hominoidea
Heimo::  Isot ihmisapinat Hominidae
Suku::  Ihmiset Homo
Laji::  rhodesiensis
Kaksiosainen nimi
 Homo rhodesiensis  Woodward, 1921 
Katso myös
   Homo rhodesiensis Wikispeciesissä   Homo rhodesiensis Commonsissa 
Infobox OKNimi-testi OK: 
Rhodesianihminen (Homo rhodesiensis) oli mahdollinen ihmislaji, jonka kallo löydettiin Pohjois-Rhodesiassa (nykyisin Sambia) sijaitsevasta rauta- ja sinkkikaivoksesta. Löydön teki 1921 sveitsiläinen kaivostyöntekijä Tom Zwiglaar. Kallon lisäksi löydettiin toisen yksilön yläleuka, sääriluu, ristiluu ja paloja reisiluusta.
Rhodesianihminen eli 125 000–400 000 vuotta sitten. Laji oli heidelberginihmisen tapainen nykyihmisen edeltäjä, jonka kallo muistutti neandertalinihmisen kalloa ja aivokoppa oli nykyihmisen ja neandertalinihmisen välimaastosta. Rhodesianihmisen aivotilavuus oli 1 300 cm3. Rhodesianihmistä on joskus virheellisesti väitetty hyvin vanhaksi, jopa 1,75–2,5 miljoonan vuoden ikäiseksi.
Useimmat nykyiset tutkijat uskovat rhodesianihmisen kuuluneen heidelberginihmisten ryhmään, mutta on myös ajateltu sen kuuluvan arkaaiseen Homo sapiens -ryhmään ja ehdotettu nimeä Homo sapiens rhodesiensis.[lähde? ]
Iso Naarajärvi

| Iso Naarajärvi |
| --- | --- |

Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°42′01″N, 24°15′08″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Venehjoen valuma-alue (35.74)
Laskujoki:  Sahankoski 
Järvinumero:  35.743.1.007
Mittaustietoja
Pinnankorkeus:  135,4 m  
Rantaviiva:  2,614 km  
Pinta-ala:  12,793 ha  
Saaria:  ei saaria 
 fiIso Naarajärvi 
Iso Naarajärvi , tai joskun vain Naarajärvi , on Pirkanmaalla Oriveden Myllykylän lähellä sijaitseva järvi.
Maantietoa

Järven pinta-ala on 12,8 hehtaaria, se on 1,1 kilometriä pitkä ja 300 metriä leveä. Se on pitkänomainen järvi, joka sijaitsee luode-kaakko- suuntaisena kalliomurroslaaksossa. Järven leveys on yleensä alle 200 metriä, mutta järven ainoa lahti Hankalahti kasvattaa leveyttä sadalla metrillä. Järvellä ei ole kartan mukaan saaria tai ilmavalokuvissa näkyviä matalikkoja. Sen rantaviivan pituus on 2,6 kilometriä ja sen rannat ovat metsämaata. Järvellä ei ole kiinteää asutusta, mutta sille on rakennettu viisi vapaa-ajan asuntoa. Teiskon ja Oriveden keskustaajaman välinen yhdystie 3381 seuraa järven koillisrantoja tiiviisti.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueella (35.74), jonka Taipaleenjoen alaosan alueeseen (35.743) se kuuluu. Järven vedenpinnan korkeus on 135,4 metriä mpy. Siihen on johdettu viisi metsäojaa, joiden valuma-alueella ei ole muita järviä. Järvi on luonteeltaan Taipaleenjoen läpivirtausjärvi. Joen Sääksjärvestä lähtevällä tulouomalla on pudotusta lähes kahdeksan metriä ja sen pituus on 500 metriä. Lasku-uoma Sahankoski on 150 metriä pitkä ja sen pudotus on kuusi metriä. Sahankoski laskee Pikkuiseen Naarajärveen. Vesireitti jatkuu Myllyjärven kautta Taipaleenjokena laskien lopuksi Nihuanjärveen.
Historiaa

Vuoden 1957 peruskartassa järvi oli autio ja siihen oli johdettu yksi metsäoja. Nykyinen yhdystie kulki järven ohi samaa reittiä kuin nykyisin. Vuoden 1977 kartassa näkyy jo kaikki nykyiset ojat sekä kaksi mökkiä järven pohjoisrannassa.
Hammaslääkäri 2

| Hammaslääkäri 2> The Dentist 2 |
| --- | --- |

Ohjaaja:  Brian Yuzna
Käsikirjoittaja:  Charles Finch Stuart Gordon
Tuottaja:  Mark Amin Corbin Bernsen Pierre David Noël A. Zanitsch Bruce David Eisen Ken Sanders Robert Lansing Parker
Säveltäjä:  Alan Howarth
Leikkaaja:  Christopher Roth
Pääosat:  Corbin Bernsen
Valmistustiedot
Valmistusmaa:  Yhdysvallat
Tuotantoyhtiö:  Trimark Pictures
Levittäjä:  Trimark Pictures Netflix
Ensi-ilta:  1998
Kesto:  100 min
Alkuperäiskieli:  Englanti
Edeltäjä:  Hammaslääkäri
Aiheesta muualla
IMDb 
Elonet
AllMovie
Infobox OKNimi-testi OK: 
Hammaslääkäri 2 (The Dentist 2) on vuonna 1998 tehty kauhuelokuva. Elokuva on jatko-osa vuonna 1996 tehdylle Hammaslääkärille. Elokuvan on ohjannut Brian Yuzna.
Tarina

Elokuva kertoo Alan Feinstonesta joka terrorisoi Beverly Hillsiä kauheilla menetelmillään omalla vastaanotollaan, kuullessaan että hänen vaimonsa petti häntä. Nyt Alan on karannut ja on päätynyt pieneen kaupunkiin, jossa häntä ei tunneta. Hän on valmis aloittamaan juurihoitonsa kaikille, jotka vastaanotolleen tulevat...
Tarina > Rooleissa

| 0 | 1 | 2 |
| --- | --- | --- |
|  Corbin Bernsen   | … |  Tri Alan Feinstone   |
|  Jillian McWhirter   | … |  Jamie Devers   |
|  Jeff Doucette   | … |  Jeremy Wilkes   |
|  Susanne Wright   | … |  Bev Trotter   |
|  Jim Antonio   | … |  Doc Burns   |
|  Lee Dawson   | … |  Robbie Mauro   |
|  Wendy Robie   | … |  Bernice   |
|  Ralph Martin   | … |  Det. Jenkins   |
|  Clint Howard   | … |  Mr. Toothache   |
|  Linda Hoffman   | … |  Brooke Sullivan   |
|  Judy Nazemetz   | … |  Margaret   |
|  Audra Wise   | … |  Shawna   |
|  Mary Coleston   | … |  Glenda   |
|  Rende Rae Norman   | … |  Dr. Cussler   |
Havaijin väestö

Havaijin väestö koostuu Havaijin asukkaista, joiden lukumäärä oli 1. heinäkuuta 2021 arviolta 1 441 553 henkeä.
Vuoden 2021 Yhdysvaltain väestönlaskennan arvion mukaan Havaijin asukkaista 26,8 % oli alle 18-vuotiaita ja 19,6 % vähintään 65-vuotiaita. 33,6 % yli 25-vuotiaista Havaijin asukkaista oli vähintään alempi korkeakoulututkinto. Havaijille muuttaa paljon maahanmuuttajia Aasiasta.
Havaijin väestö on vähentynyt vuosien 2017–2022 aikana joka vuosi. Ennen vuotta 2017 Havaijin väestö oli vuositasolla vähentynyt vuosina 1999 ja 1963. Kokonaisuudessaan väestö kasvoi 2010-luvulla, mutta kasvu oli vain puoliksi yhtä nopeaa kuin 2000-luvulla. Yksi syy väestön vähenemiselle on asukkaiden vanheneminen. Toisaalta 2020-luvulla myös koronapandemian aiheuttama kuolemien lisääntyminen saattoi vaikuttaa asiaan. Osaltaan väestön kehitykseen saattaa vaikuttaa myös asukkaiden muuttaminen mantereelle: vuonna 2019 tehdyssä kyselyssä 45 % vastaajista kertoi harkitsevansa osavaltiosta muuttoa. Heistä lähes puolet nimesi syyksi elämisen kulut. Mantereella on myös tarjolla eri tyyppisiä töitä kuin Havaijilla. Mantereelle muuttavista havaijilaisista suurin osa on 18–34-vuotiaita korkeakoulutettuja.
Havaijin viralliset kielet ovat englanti ja havaiji. Lisäksi osavaltiossa puhutaan paljon japania, kiinaa, koreaa ja filippiiniläiskieliä.
Ennen toisen maailmansodan loppua Havaijin väestö asui eri kokoisissa ja eri astein eristyneissä maaseutuyhteisöissä. 1950–1960-luvuilla osavaltioon rakennettiin paljon uusia asuntoja, hotelleja ja kauppoja, ja osa asuinalueista muuttui tiheiksi kaupungeiksi.
Hammaslääkäri (elokuva)

| Hammaslääkäri> The Dentist |
| --- | --- |

Ohjaaja:  Brian Yuzna
Käsikirjoittaja:  Dennis Paoli Stuart Gordon
Tuottaja:  Mark Amin Pierre David Phillip B. Goldfine Noël A. Zanitsch Sheri Bryant
Säveltäjä:  Alan Howarth
Pääosat:  Corbin Bernsen Linda Hoffman
Valmistustiedot
Valmistusmaa:  Yhdysvallat
Tuotantoyhtiö:  Trimark Pictures
Levittäjä:  Trimark Pictures Netflix
Ensi-ilta:  1996
Kesto:  92 min
Alkuperäiskieli:  Englanti
Seuraaja:  Hammaslääkäri 2
Aiheesta muualla
IMDb 
Elonet
AllMovie
Infobox OKNimi-testi OK: 
Hammaslääkäri (The Dentist) on vuonna 1996 tehty kauhuelokuva. Elokuvan on ohjannut Brian Yuzna.
Tarina

Elokuva kertoo hammaslääkäristä nimeltä Tri Alan Feinstone. Hänen elämänsä sujuu hyvin, sillä hänellä on nuori ja kaunis vaimo sekä hyvin menestyvä vastaanotto Beverly Hillsissä. Mutta tohtorilla on outo päähänpinttymä puhtaudesta, kaiken täytyy olla puhdasta. Alanin kuullessa vaimonsa pettävän häntä hän suorastaan sekoaa ja alkaa purkaa aggressioitaan potilaisiin.
Tarina > Rooleissa

| 0 | 1 | 2 |
| --- | --- | --- |
|  Corbin Bernsen   | … |  Tri Alan Feinstone   |
|  Linda Hoffman   | … |  Brooke Feinstone   |
|  Michael Stadvec   | … |  Matt   |
Haun’s Millin verilöyly

Verilöylyä kuvaava Carl Christian Anton Christensenin maalaus.
Haun's Millin verilöyly on Myöhempien Aikojen Pyhien Jeesuksen Kristuksen kirkon mukaan 30. lokakuuta 1838 tapahtunut taistelu, jonka aikana Missourin mormonivastaiset ihmiset surmasivat useita mormoneita sen jälkeen, kun he olivat yrittäneet ajaa mormoneita pois alueelta.
27. lokakuuta kuvernööri Lilburn Boggs oli antanut puolisotilaallisille joukoilleen käskyn tappaa tai ajaa pois kaikki mormonit Missourista. Pyrkiessään ajaa mormonit pois alueelta joukot hävittivät tai ottivat omaan käyttöönsä heidän alueelle rakentamiaan uusia taloja. 30 MAP-perhettä hakeutui väliaikaiseen suojaan vainoojiltaan muun muassa Jacob Hawnsin myllyn luokse eli Hawn's Milliin. Hawns ei ollut itse mormoni, mutta tarjosi suojaa heille siitä huolimatta.
Kirkon johtajan David Evans esitti joukoille aselepopyynnön, mutta joukot eivät suostuneet siihen. Noin 250 miestä Livingstonen Davesista hyökkäsi Hawn's Milliin. Naiset ja lapset pakenivat läheiseen metsään, kun taas miehet kokoontuivat myllyyn. 17 mormonia ja yksi mormoniystävällinen mies tapettiin. 13 haavoittui, mukana yksi nainen ja 7-vuotias poika. Kolme missourilaista haavoittui, kukaan ei kuollut.[lähde? ]
78-vuotias Thomas MacPride antautui Jacob Rogers -nimiselle sotilaalle, joka ampui tämän heti. William Raynolds huomasi 10-vuotiaan Stardius Smithin piilossaan ja ampui tätä päähän surmaten hänet välittömästi. Seuraavana päivänä mormonimiehet piileskelivät metsässä ja muutama missourilainen palasi ryöstelemään seutua.[lähde? ]